Rollag prestegjeld

Rollag prestegjeld var et prestegjeld tilhørende Kongsberg prosti i Tunsberg bispedømme i Den norske kirke. Det omfattet Rollag kommune i Buskerud fylke, og hovedkirken var Rollag stavkirke.

Historikk 

Rollags sókn (norrønt) har sin opprinnelse fra kristningen av landet. Rollag prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Rollag prestegjeld dannet grunnlaget for Rollag formannskapsdistrikt opprettet i 1837.

Prestegjeldet ble ved kgl.res. 26. november 1856 og 28. november 1857 delt i to ved at de nordlige Nore, Uvdal og Dagali sogn ble skilt ut som eget Nore prestegjeld.

Inndeling 1992: Rollag og Veggli.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Rollag prestegjeld og dets sogn er nå en del av Rollag kirkelige fellesråd underlagt Kongsberg prosti.

Referanser 

Prestegjeld i Tunsberg bispedømme
Rollags historie